EkBass/fiwiki-20250220-pages-articles huggingface dataset:
Pertti Pekkanen

Pertti Väinö Juhani Pekkanen (s. 17. lokakuuta 1944) on suomalainen kapellimestari. Hän on toiminut myös Sibelius-Akatemian orkesterinjohdon professorina. Pekkanen valmistui Sibelius-Akatemiasta 1972. Hän joutui ensimmäisen kerran Helsingin kaupunginorkesterin kapellimestariksi vuonna 1973, kun pääkapellimestari sairastui. Pekkanen toimikin seuraavat pari vuotta Helsingin kaupunginorkesterin apulaiskapellimestarina. Vuodet 1975–1987 Pekkanen oli Turun kaupunginorkesterin taiteellinen johtaja. Suomen kansallisoopperassa Pekkanen on esiintynyt vuodesta 1985. Hän on johtanut muun muassa Carmenin ja Pohjalaisia. Lisäksi Pekkanen on johtanut oopperoita Tampereen Oopperassa ja Savonlinnan Oopperajuhlilla. Pekkanen on levyttänyt useiden suomalaisten orkestereiden kanssa. Einar Englundin 1. ja 2. sinfoniat käsittänyt albumi valittiin Vuoden levyksi. Karita Mattilan kanssa levytetty joululevy myi platinaa vuonna 2003. == Lähteet == Luokka:Suomalaiset kapellimestarit Luokka:Vuonna 1944 syntyneet Luokka:Elävät henkilöt
Kodiakinkarhu

Kodiakinkarhu (Ursus arctos middendorffi) on karhun eli ruskeakarhun suurikokoisin alalaji. Kodiakinkarhu elää ainoastaan Kodiakinsaarella ja muutamalla pienemmällä lähisaarella eteläisessä Alaskassa. Suurimmat yksilöt voivat painaa 800 kilogrammaa, mutta yleisemmin uroksen paino on noin 400 kilogrammaa ja naaraat ovat kolmanneksen uroksia kevyempiä. Uroksen säkäkorkeus voi olla 150 senttimetriä, naaraan 120 senttimetriä. Pituus voi olla jopa kolme metriä kahdella jalalla seisten. Kodiakinkarhu muistuttaa ulkoisesti paljon Kamtšatkan ruskeakarhua (Ursus arctos beringianus), mutta sen turkki on vaaleampi. Muiden ruskeakarhujen tapaan kodiakinkarhut ovat kaikkiruokaisia. Alkukesällä ne syövät lähinnä kasvisravintoa, kesällä ja syksyllä muun muassa kutemaan tulevaa lohta. Muiden ruskeakarhujen tapaan kodiakinkarhu nukkuu talviunta. Pennut, joita on kaksi tai kolme, syntyvät talvipesään tammi–helmikuussa. Kodiakinkarhu tulee sukukypsäksi viisivuotiaana ja lisääntyy sen jälkeen noin neljän vuoden välein. Elinikä on yleensä alle 20 vuotta, joskus 30. Kodiakinkarhu on elänyt saarillaan eristyksissä muista karhuista noin 12 000 vuoden ajan. Kodiankinkarhuja on nykyisin noin 3 500. Kanta voi hyvin ja karhuja metsästetään vuosittain noin 180 yksilöä. ==Lähteet== Luokka:Karhut Luokka:Seulonnan keskeiset artikkelit
Hearthill

Hearthill oli suomalainen rockyhtye, joka perustettiin Helsingin Kontulassa vuonna 1986. Yhtyeen aktiivisinta aikaa kesti kesään 1993 saakka. Vuonna 2021 yhtye keikkaili edelleen. == Historia == Laulaja ja lauluntekijä Jussi Sydänmäen (J. Hearthill) johtama yhtye aloitti Kontu-Kerholla keväällä 1986. Sydänmäen lisäksi yhtyeessä olivat Marko Mainelakeus bassokitarassa, Jama Löf kitarassa ja Marko Ek rummuissa. Yhtye lähetti kaksi demoa Rumba-lehden "Miettisen"-demopalstalle. Sydänmäen palattua armeijasta kesällä 1987 yhtyeessä tapahtui miehistön vaihdoksia. Yhtyeeseen tulivat kitaristi Samuli Laiho ja rumpali Sasu Moilanen sekä viulisti Ufo Mustonen. Uusi kokoonpano levytti omakustannesinglen "Shake It Up/Yellow Trees" loppuvuonna 1987. Vuoden 1988 helmikuussa yhtye soitti Tavastian yläkerran Backstage-klubilla neljän illan kiinnityksellä. Saman vuoden toukokuussa yhtye julkaisi ensimmäisen albuminsa Hearthill levy-yhtiö Pyramidille. Kesällä yhtye esiintyi rockfestivaaleilla, muun muassa Provinssirockin päälavalla. Yhtye valittiin vuoden tulokkaaksi niin Soundi- kuin Rumba-lehdissä. Albumin julkaisun jälkeen basistiksi vaihtui Jukka Kiviniemi. Vuonna 1990 rumpuihin vaihtui Heikki Tikka. Yhtyeen aktiiviaikaa kesti viisi vuotta jona aikana yhtye konsertoi Suomessa sekä ulkomailla ja levytti viisi albumia . 1995 yhtye julkaisi Lost Tune Fish -albumin, jonka kiertueen hoiti J. Hearthill Trio. 1990-luvun lopussa bändi teki lyhyen comebackin. Hearthillin jäsenistä Sydänmäki, Laiho, Kiviniemi ja Moilanen soittivat myöhemmin Soul Tattoossa vuosina 2003–2009. Sydänmäki ja Löf perustivat 2003 Hel-Gators-yhtyeen. Lisäksi Sydänmäki ja Mainelakeus soittavat 1996 perustetussa J. Hearthill Trinity kokoonpanossa. Samuli Laiho, Ufo Mustonen, Sasu Moilanen ja Jussi Sydänmäki ovat julkaisseet suomenkielisiä sooloalbumeja. Hearthill kokoontui soittamaan 25-vuotisjuhlakeikan Tavastialla 2. elokuuta 2013. Yhtye esiintyi Ilovaari- festivaalilla kesällä 2019. Vuonna 2019 Svart Records julkaisi The Lost Tapes ´92 -albumin, joka sisältää ennenjulkaisemattomia nauhoituksia vuodelta 1992. Mukana on nauhoitus keikasta Vantaan Vernissa-klubilta tammikuulta ja pari viikkoa aiemmin tehtyjä studiolive-nauhoituksia. Kappaleista viisi on ennenjulkaisemattomia. Yhtye teki julkaisun kunniaksi keikan Tavastia-klubilla ==Jäsenet== 1\. albumi: *J. Hearthill (Jussi Sydänmäki), laulu *Samuli Laiho, kitara *Ufo Mustonen, viulu *Sasu Moilanen, rummut *Marko Mainelakeus, basso 2\. albumista lähtien: *Sydänmäki *Laiho *Mustonen *Moilanen *Jukka Kiviniemi, basso 4\. albumista lähtien: *Sydänmäki *Laiho *Mustonen *Kiviniemi *Heikki Tikka, rummut == Albumit == * Hearthill (1988)* * Cut Up (1989) * Graveyard Party Blues (1990) * Soul Food (1991) * Lost in the Limbo Zone (1992) * Lost Tune Fish (1995) * Songbook (Kokoelma, 1998) * * Dig Up Them Ol' Rockin' Bones (Livealbumi, 1999) * The Lost Tapes ´92 (arkistojulkaisu, 2019) * The Love Circus (2023) ==Lähteet== ==Aiheesta muualla== * Ylen Elävä arkisto: Hearthill lavalla Luokka:Suomalaiset rockyhtyeet
William Paley

William Paley (heinäkuu 1743 – 25. toukokuuta 1805) oli englantilainen teologi ja kristillinen apologeetikko, utilitaristi ja filosofi. Hän on tullut tunnetuksi teoksestaan Natural Theology ja etenkin siinä esitetystä kelloseppävertauksestaan, joka on eräs argumentti Jumalan olemassaolon puolesta. ==Katso myös== * Luonnollinen teologia ==Aiheesta muualla== * William Paley * William Paley * Internet Encyclopedia of Philosophy: William Paley Luokka:Englantilaiset teologit Luokka:Englantilaiset filosofit Luokka:Kristilliset apologistit Luokka:Älykkään suunnittelun kannattajat Luokka:Vuonna 1743 syntyneet Luokka:Vuonna 1805 kuolleet
Chris Barnes

Chris Barnes (s. 29. joulukuuta 1967) on yhdysvaltalainen death metal -laulaja, joka nykyään esiintyy perustamassaan yhtyeessä Six Feet Under. Barnes oli myös Cannibal Corpsen perustajajäsen ja pääasiallinen sanoittaja yhtyeen neljällä ensimmäisellä albumilla Eaten Back to Life, Butchered at Birth, Tomb of the Mutilated ja The Bleeding. Chris Barnesin ura muusikkona alkoi vuonna 1986 yhtyeessä Tirant Sin. Vuonna 1987 hän teki ensimmäisen demonauhansa nimeltä Legions of the Undead yhtyeen Leviathan riveissä. Barnesin ura lähti nousuun, kun Cannibal Corpse perustettiin Buffalossa, New Yorkissa vuonna 1988. Vuonna 1994 Chris Barnes erosi Cannibal Corpsesta musiikillisten ja henkilökohtaisten erimielisyyksien takia kesken Cannibal Corpsen viidennen studioalbumin nauhoitusten. Hieman aiemmin, vuonna 1993, Barnes oli perustanut sivuprojektina uuden yhtyeen Six Feet Under, jonka parissa Barnes ryhtyi työskentelemään täysipäiväisesti vuodesta 1995. Laulajana Chris Barnes tunnetaan erityisesti äärimmäisen matalasta ävystä murinalaulu, jonka hän tuottaa sekä lavalla että studiossa ilman muita teknisiä apuvälineitä kuin usein käyttämänsä Shure SM58 -mikrofoni. Vaikka Barnes käyttää laulutekniikassaan syvää pallea- ja kurkkuääntä, useimmiten hän pyrkii silti artikuloimaan sanoitukset selkeästi. Sanoittajana Chris Barnes on ollut kiistanalainen ja sanoitukset ovat herättäneet keskustelua. Cannibal Corpsen varhaiset sanoitukset olivat väkivaltaisia, seksuaalisia perversioita ja ääri-ilmiöitä käsitteleviä tunteenpurkauksia. Tämän vuoksi Cannibal Corpsen kolmen ensimmäisen albumin kappaleet olivat vuoteen 2007 saakka Saksassa julkisessa esityskiellossa sanoitustensa vuoksi, eikä Saksassa myytyjen Cannibal Corpsen albumien kansiin ole painettu lainkaan sanoituksia. Six Feet Underin aikana Barnesin kirjoittamien sanoitusten aiheet ovat laajentuneet muun muassa yhteiskunnallisiksi kannanotoiksi yksilönvapauden rajoittamista, sotaa ja vallan väärinkäyttöä vastaan. Chris Barnes on tunnustanut julkisesti polttavansa marihuanaa. Barnes on aktiivisesti puhunut myös kannabiksen laillistamisen puolesta. Barnes suunnitteli alkuperäisen Cannibal Corpsen ja Six Feet Underin logon sekä vastasi Six Feet Underin Warpath-albumin kansitaiteesta. Vuoden 2005 syksyllä Chris Barnes liittyi virallisesti suomalaiseen death metal -yhtyeeseen Torture Killer, joka sai alkunsa Six Feet Underin kappaleita soittavana coveryhtyeenä. Barnes muun muassa äänitti lauluraidat yhtyeen toiselle pitkäsoitolle Swarm!, joka julkaistiin 24. helmikuuta 2006. Chris Barnes ilmoitti 31. tammikuuta 2008 jättäneensä Torture Killerin sopuisissa merkeissä. ==Julkaisut== Cannibal Corpse * * * * * ===Six Feet Under=== * * * * * * * * * * * * * Torture Killer * ==Lähteet== ==Aiheesta muualla== * Six Feet Underin virallinen kotisivu Luokka:Yhdysvaltalaiset metallimusiikin laulajat Luokka:Vuonna 1967 syntyneet Luokka:Elävät henkilöt
Homeostaasi

Homeostaasi on tietyn systeemin sisällä vallitseva tasapaino. Termiä käytetään tavallisesti biologiassa tarkoitettaessa elimistön tai pienemmän systeemin tasapainoa. Elävän olennon homeostaasi säätyy erilaisten palautemekanismien avullaHomeostasis. Biology Online. Viitattu 30.3.2012. Saatavana: http://www.biology-online.org/dictionary/Homeostasis. Näitä ovat esimerkiksi erilaiset entsyymit, hormonit ja mekaaniset ärsykkeet. Esimerkiksi ruumiinlämmön osalta ihmisen keho reagoi sekä omista toiminnoistaan johtuviin että ulkoisten lämpötilavaihteluiden aiheuttamiin vaihteluihin elimistön lämpötilassa. Iholla se tapahtuu muun muassa hikoilemalla ja ihokarvojen asennonmuutoksilla sekä sisäisesti ääreisverenkierron ja pulssin säätymisellä, jotta homeostaasi säilyisi. Pienemmässä mittakaavassa muun muassa solun lipidihomeostaasi tarkoittaa solun lipidien määrän aktiivista tasapainotusta solun soluelinten välillä ja niiden tarpeiden mukaan. Kolmas esimerkki homeostaasista on verensokerin tasapainoHomeostasis. Merriam Webster Medical. Viitattu 30.3.2012. Saatavana: http://www.merriam- webster.com/medical/homeostasis, jonka tunnetuin säätelevä tekijä on vereen haimasta erittyvä insuliini. Sana homeostaasi tulee kreikan kielen sanoista homois (sama) ja stasis (pysyvä). Käsitteen kehitti Walter Cannon vuonna 1932Cannon, W.B. 1932. Homeostasis. The Wisdom of the Body.. ==Katso myös== *Allostaasi *Apoptoosi *Balanssi *Biologinen rytmi *Kybernetiikka *Gaia- hypoteesi *Metabolismi *Osmoosi *Terveys ==Lähteet== == Aiheesta muualla == Luokka:Fysiologia Luokka:Seulonnan keskeiset artikkelit lt:Savireguliacija
P Cygni -profiili

P Cygni -profiili on joidenkin kuumien ja kirkkaiden tähtien spektrissä näkyvä erikoinen intensiteettijakauma. Viivaprofiili on saanut nimensä erään kirkkaan sinisen muuttujan, P Cygnin mukaan, sillä se oli ensimmäinen tähti, jonka spektrissä näitä viivaprofiileja havaittiin. == Syntytapa == P Cygni -profiili muodostuu tavallisesta absorptioviivasta, jonka vieressä, lyhyemmän aallonpituuden puolella, on nähtävissä voimakas emissioviiva. Emissioviiva syntyy kun tähti lämmittää sitä ympäröivää kaasua, joka tämän seurauksena alkaa itsekin hehkua. Emissioviiva edustaa samaa alkuainetta kuin vastaava absorptioviiva, mutta se on sinisiirtynyt hehkuvan kaasun suuren nopeuden vuoksi määrällä \Delta\lambda -\Delta\lambda = \frac{v \lambda}{c}, missä \lambda on vastaavan absorptioviivan aallonpituus, v kaasun liikkumisnopeus ja c valonnopeus. Miinusmerkki ilmaisee siirtymän olevan siniseen. Näin mittaamalla absorptioviivan ja emissioviivan välinen etäisyys, saadaan suoraan laskettua, kuinka suurella nopeudella tähdestä poistuu kaasua (ts. tähtituulen nopeus) ja viivan intensiteetistä kaasupilvessä olevan aineen määrä. P Cygni -profiileja esiintyy etenkin CNO-syklin lopputuotteiden spektriviivoissa. (Tämä paljastaa, että emission synnyttävä aine on peräisin juuri tähdestä, eikä ole ympärillä muutoin lojuvaa ainetta!) Esiintyessään voimakkaina P Cygni -profiilit peittävät alleen heikompia absorptioviivoja ja näin vaikeuttavat tähden kemiallisen koostumuksen ja mahdollisesti jopa spektriluokan tunnistamista. P Cygni -profiileja esiintyy vain tilanteissa, joissa tähteä koossapitävän gravitaation ja tähden energiantuoton välillä on paha epäsuhta eli säteilynpaine saa puhallettua tähden ainetta ympäröivään avaruuteen suuria määriä. Tästä syystä profiili on esiintyessään aina merkki tähden ulko-osien epävakaudesta. P Cygni -profiilit ovat tyypillisiä elinkaarensa loppuvaiheessa oleville tähdille, kuten O-luokan ylijättiläisille, Ofpe/WN9-tähdille sekä kirkkaille sinisille muuttujille. == Käänteinen P Cygni -profiili == Joskus tähden spektrissä voi näkyä myös P Cygni -profiili, jossa emissioviiva on punasiirtynyt absorptioviivaan nähden. Tällaista löydöstä kutsutaan käänteiseksi P Cygni -profiiliksi (engl. inverse P Cygni profile). Ilmiö johtuu ympäröivän kaasun virtauksesta tähden pinnalle ja se on tavallisimmin havaittavissa vasta muodostumassa olevien tähtien spektrissä. == Aiheesta muualla == *Tyypillinen P Cyg -profiili *Havainnollisia animaatioita eri ominaisuuksien vaikutuksesta profiilin syntyyn *Kaaviokuva syntymekanismista Luokka: Tähtien ominaisuudet
Phone Booth

Phone Booth on Joel Schumacherin ohjaama elokuva vuodelta 2002. Se kertoo miehestä, joka joutuu ansaan puhelinkioskiin tarkka-ampujan uhatessa hänen henkeään. Elokuvassa päärooleja esittävät Colin Farrell, Kiefer Sutherland, Katie Holmes, Radha Mitchell ja Forest Whitaker. == Rooleissa == == Arvioita == Film-O-Holic.com-sivuston Harri Kilpi piti Phone Boothia mallikelpoisena muotoharjoituksena ja tarkasti hiottuna, mutta puolijalona trillerikoruna. Turun Sanomien Tapani Maskulan mielestä Phone Booth muistuttaa aiheeltaan ja käsittelyltään vuosikymmenien takaisia tiukkoja B-elokuvia, eikä ihme, koska elokuvan käsikirjoittaja on sen genren veteraani Larry Cohen. Maskulan mielestä Schumacher kuitenkin ”erehtyy paisuttamaan päähenkilön nöyryyttämisestä sielunmessun ylimieliselle teeskentelylle ja suurkaupungin välinpitämättömyydelle”. == Lähteet == Luokka:Vuoden 2002 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Joel Schumacherin ohjaamat elokuvat
Point Theatre

Point Theatre ( ja alkuperäiseltä nimeltään The Point Depot) oli 1988‒2007 toiminut konserttiareena North Wall Quayssa Dublinissa, Irlannissa. Siellä oli enimmillään 8 500 istumapaikkaa, mikä tekee areenasta yhden Irlannin suurimmista. ==Historia== Rakennus oli aikaisemmin rautatievarikko, mistä se saikin alkuperäisen nimensä. Se muutettiin konserttisaliksi ja avattiin uudenvuodenaattona 1989, jolloin U2 piti uudistetun rakennuksen ensimmäisen konsertin. Pointista tuli tunnettu paikka sadoille miljoonille TV-katsojille, kun siellä järjestettiin Euroviisut vuosina 1994, 1995 ja 1997, mikä teki siitä ainoan rakennuksen, jossa kilpailu on pidetty kolme kertaa. Point oli myös ensimmäinen paikka, jossa esitettiin Riverdance, kun se oli vuoden 1994 Euroviisujen väliaikaesitys Vuoden 1999 MTV Europe Music Awards järjestettiin myös siellä. Toukokuussa 1996 Smashing Pumpkinsin konsertissa Point Theatressa 17-vuotias Bernadette O'Brien menehtyi väenpaljoudesta johtuen. ==Lähteet== Luokka:Dublinin rakennukset ja rakennelmat Luokka:Konserttitalot
Jos ja vain jos

Jos ja vain jos (lyhenne: joss, (, lyhenne: iff)) on konnektiivi eli looginen yhdistäjä, jota käytetään logiikassa ja sitä soveltavilla aloilla kuten matematiikassa ja filosofiassa. Sitä käytetään ilmaisemaan, että yhden loogisen lauseen totuusarvo riippuu toisesta lauseesta niin, että toinen lause on toisen välttämätön ja riittävä ehto. Lause "P jos ja vain jos Q" ilmaistaan toisinaan myös muodossa "P täsmälleen jos Q", "P on ekvivalentti Q:n kanssa". Tietotekniikassa tästä käytetään usein muotoa "eksklusiivinen ei-tai" tai "eksklusiivinen NOR". Lauseen ilmaisemiseen käytetään erilaisia, usein samaa tarkoittavia symboleja: P↔Q, P⇔Q ja P≡Q. Luonnollisen kielen kannalta tätä lauseketta tarvitaan, sillä normaalissa kielenkäytössä "jos" on useimmiten inklusiivinen: "Liisa syö hänelle annetun kakun, jos hänelle tarjotaan suklaakakku" tarkoittaa, että Liisa syö varmasti suklaakakkuja niitä hänelle tarjottaessa, mutta ei sulje pois vaihtoehtoa, että Liisa syö myös kirsikkakakkuja, jos niitä hänelle tarjotaan. "Liisa syö hänelle annetun kakun, jos ja vain jos hänelle tarjotaan suklaakakku" taas tarkoittaa, että jos Liisalle tarjotaan kakku, hän syö sen vain ja ainoastaan, jos se on suklaakakku. Luokka:Logiikka
Vakhtang Jordania

Vakhtang Jordania (; 9. joulukuuta 1942 Tbilisi, Neuvostoliitto – 4. lokakuuta 2005 Broadway, Virginia, Yhdysvallat) oli georgialainen kapellimestari. Hän opiskeli orkesterinjohtoa Leningradin konservatoriossa ja voitti vuoden 1971 Herbert von Karajan -kapellimestarikilpailun. Tämä auttoi häntä luomaan uran Neuvostoliitossa. Vuonna 1983 Jordania loikkasi tyttöystävänsä Viktoria Mullovan kanssa Suomen ja Ruotsin kautta länteen ja sai turvapaikan USA:sta. Hänen ensimmäinen kiinnityksensä lännessä oli Chattanoogan sinfoniaorkesteri. Neuvostoliiton hajoamisen jälkeen hän johti myös Venäjällä, Georgiassa ja Ukrainassa, jossa hänet nimitettiin Harkovan filharmonisen orkesterin elinikäiseksi ylikapellimestariksi. Vakhtang Jordanian kunniaksi on perustettu myös kapellimestarikilpailu, joka käytiin viisi ensimmäistä kertaa Harkovassa, mutta Jordanian kuoleman jälkeen siirrettiin Chattanoogaan. Vuonna 2006 kilpailussa sijoittui kolmanneksi suomalainen Sasha Mäkilä. == Lähteet == == Aiheesta muualla == * http://www.jamesarts.com/VJCNDCMP06WINNERS.htm Luokka:Georgialaiset kapellimestarit Luokka:Neuvostoliittolaiset kapellimestarit Luokka:Vuonna 1942 syntyneet Luokka:Vuonna 2005 kuolleet
Johan Djourou

Johan Djourou (s. 18. tammikuuta 1987 Norsunluurannikko) on sveitsiläinen jalkapalloilija, pelipaikaltaan keskuspuolustaja, oikea laitapuolustaja tai puolustava keskikenttäpelaaja. Djourou siirtyi Arsenaliin vuonna 2003 edustettuaan sitä ennen sveitsiläistä Etoile Carougea. Arsenal vuokrasi Djouroun heinäkuussa 2013 saksalaisseura HSV:hen. Hän on Sveitsin, Englannin ja Saksan lisäksi pelannut Turkissa, Italiassa ja viimeksi Tanskassa. Djourou on pelannut Sveitsin maajoukkueessa 76 maaottelua, joissa hän on tehnyt kaksi maalia. Hän oli mukana vuoden 2006 MM-kisoissa Saksassa sekä vuoden 2008 EM- kisoissa, joita Sveitsi isännöi Itävallan kanssa, mutta kotikisoissa hän ei saanut peliaikaa. MM-kisoissa 2014 ja EM-kisoissa 2016 Djourou pelasi täyden ajan Sveitsin kaikissa otteluissa. MM-kisoissa 2018 hän pelasi vain neljännesvälieräottelun. == Lähteet == Luokka:Sveitsiläiset jalkapalloilijat Luokka:Vuonna 1987 syntyneet Luokka:Elävät henkilöt
Hotel Gothia Towers

thumb|Hotel Gothia Towers Hotel Gothia Towers on hotelli Göteborgin kaupungissa Länsi-Götanmaalla Ruotsissa. Ruotsalaisessa tähtiluokituksessa hotelli on neljän tähden arvoinen. Hotelli koostuu kolmesta tornitalosta. Itäinen torni, Gothia East Tower, valmistui vuonna 1984, ja se uudistettiin täydellisesti vuonna 1997. Se on 63-metrinen ja siinä on 18 kerrosta. Läntinen torni, Gothia West Tower, otettiin käyttöön maaliskuussa 2001. Se on 75 metriä korkea ja siinä on 23 kerrosta. Satametrinen kolmas torni valmistui vuonna 2014. Hotel Gothia Towers on Svenska Mässan -säätiön omistuksessa. Hotelli on myös WorldHotels-ryhmän jäsen. == Aiheesta muualla == * Hotel Gothia Towersin kotisivut Luokka:Göteborgin rakennukset ja rakennelmat Luokka:Ruotsin hotellit Luokka:Göteborg Luokka:Ruotsin tornitalot
Westvleteren

Westvleteren on belgialaisen Brouwerij Westvleterenin valmistamien trappist- oluiden tuotemerkki. Munkit Mont des Catsin luostarista perustivat Sint- Sixtusabdij van Westvleterenin () luostarin vuonna 1831 Westvleteriniin Länsi- Flanderiin yhdeksän kilometriä Ranskan rajasta.http://www.whitebeertravels.co.uk/sixtus.html (tarkistettu 14.11.2006) Oluenvalmistus alkoi vuonna 1839. Westvleterinin munkit perustivat vuonna 1850 l'Abbaye Notre-Dame de Scourmontin luostarin, joka tunnetaan Chimay-oluistaan ja -juustoistaan. Vuonna 1946 Sint-Sixtusabdijin luostari antoi oluenpanolisenssin St. Bernarduksen panimolle, kunnes munkit päättivät vuonna 1992 aloittaa oluenvalmistuksen itse uudelleen. Vaikka makuasiat ovat varsin henkilökohtaisia, monet tunnetut olutasiantuntijat ovat listanneet Westvleteren-oluet henkilökohtaisiksi suosikeikseen. Suositut oluita arvostelevat verkkosivustot, kuten Beeradvocate.com ja Ratebeer.com, listaavat Westvleteren 12 -oluen maailman parhaaksi olueksi. Ratebeer.comin 50 parasta oluttaBeeradvocate.comin 100 parasta olutta Westvleteren-oluiden mainetta on lisännyt myös niiden vaikea saatavuus. Koko panimon vuosituontato on vain 4 750 hehtolitraa. Virallisesti Westvleteren-olutta on voinut ostaa vain suoraan panimolta. Panimo on myynyt oluttaan vain yksityishenkilöille sillä ehdolla, että olutta ei myydä eteenpäin. Ainoa paikka, jossa olutta myydään luvallisesti paikan päällä kulutettavaksi, on panimoa vastapäätä sijaitseva In de Vrede -niminen kahvila. Brouwerij Westvleteren: The brewery (luettu 12. syyskuuta 2006) Viime vuosina Westvleteren on tehnyt myös eriä laajempaan myyntiin, muun muassa vuonna 2012 jolloin panimo keräsi rahaa luostarin kunnostukseen.https://tenemu.com/news/westvleteren-xii-returning-u-s/06/2017 ==Oluet== Westvleteren-oluita on kolmea eri tyyppiä: *Westvleteren Blond (vihreä korkki, alkoholipitoisuus 5,8 tilavuusprosenttia), pale ale *Westvleteren 8 (sininen korkki, aikaisemmalta nimeltään Extra, alkoholipitoisuus 8 tilavuusprosenttia), dubbel *Westvleteren 12 (keltainen korkki, aikaisemmalta nimeltään Abt, alkoholipitoisuus 10,2 tilavuusprosenttia), quadrupel/abt, oluen teossa käytetään Westmallen trappistipanimon hiivaa, joka korvasi vuonna 1989 vanhan Westvleterinin hiivan, ja samalla oluen alkoholipitoisuus laski nykyiselle tasolle. Aiemmin valmistettiin nimellä 6 punaisella korkilla 6,2 % olutta. Tämän ja neljäprosenttisen dubbelin (joka oli munkkiveljien pöytäolutta eikä ollut saatavilla kaupallisesti) korvasi blond vuonna 1999. Kaikki oluet myydään pullotettuina puisissa koreissa. Vuodesta 1945 lähtien Westvleteren pulloissa ei ole ollut myytäessä etikettiä. Kaikki belgialaisen lainsäädännön vaatimat tiedot on painettu olutpullojen kruunukorkkeihin. Korkeissa olevan vähäisen tilan vuoksi Westvleteren oluet ovat ainoita trappist-oluita, joissa ei ole virallista trappist-logoa. Oluen tuotannosta 15 % on blondea, 35 % 8:aa ja loput 12:ta. Noin neljännes tuotannosta myydään In de Vredessä, loput luostarin portin myymälästä. ==Lähteet== ==Aiheesta muualla== *Luostarin viralliset verkkosivut Luokka:Belgialaiset panimot ja olutmerkit
Sinfonia nro 5 (Prokofjev)

Sergei Prokofjevin sinfonia nro 5 B-duuri op. 100 valmistui vuonna 1944. Se sai ensiesityksensä Moskovan konservatorion salissa 13. tammikuuta 1945. Esityksen soitti säveltäjän itsensä johtama Neuvostoliiton valtion sinfoniaorkesteri. == Osat == Sergei Prokofjevin viides sinfonia on neliosainen: # Andante (B-duuri) # Allegro marcato (d-molli) # Adagio (F-duuri) # Allegro giocoso (B-duuri). == Kokoonpano == * piccolo * 2 huilua * 2 oboeta * englannintorvi * kaksi klarinettia * Es-klarinetti * bassoklarinetti * 2 fagottia * kontrafagottia * 4 käyrätorvea * 3 trumpettia * 3 pasuunaa * tuuba * patarummut * lyömäsoittimia * harppu * piano * jouset Luokka:Sergei Prokofjevin sinfoniat Luokka:1940-luvun musiikkiteokset
Sankt Pauli kyrka

Sankt Pauli kyrka on kirkko Göteborgin kaupungissa, Länsi-Götanmaalla, Ruotsissa. Se on rakennettu vuosina 1880–1882. Sen suunnitteli arkkitehti Adrian Pettersson ja se vihittiin käyttöön 15. tammikuuta vuonna 1882. Kirkkoa on uudistettu ja entisöity laajalti vuosina 1916–1917, 1941 sekä 1969–1970. Kirkon torni kohoaa 46 metrin korkeuteen. Itse kirkko on pituudeltaan 36 metriä pitkä ja 23 metriä leveä. ==Lähteet== Luokka:Göteborgin rakennukset ja rakennelmat Luokka:Länsi-Götanmaan läänin kirkot Luokka:Ruotsin kivikirkot Luokka:Göteborg
Aleksanterin teatteri

Aleksanterin teatteri (ruots. Alexandersteatern) on Helsingin Bulevardin ja Albertinkadun kulmatontille vuonna 1879 valmistunut, keisari Aleksanteri II:n mukaan nimetty teatterirakennus. Alkujaan se oli venäläinen teatteri (Helsingin Venäläi­nen valtiolli­nen Aleksanterin teatteri, ), jonka tarkoitus oli tarjota viihdykettä niin venäläisille kuin suomalaisille. Aleksanterin teatteri sijaitsee Kampin kaupunginosassa Kurjen korttelissa osoitteessa Bulevardi 23–27. Teatteri rakennettiin kenraalikuvernööri Adlerbergin aloitteesta. Sen suunnittelivat insinöörieversti Pjotr Petrovitš Benard ja rakentamista valvonut insinöörieversti Pjotr Kašperov; sisätilat ovat venäläisen arkkitehdin Jeronim Osuhovskin ja Johan Jacob Ahrenbergin käsialaa. Talon rakentamisessa käytettiin kiviä Bomarsundin linnoituksesta Ahvenanmaalta, ja sen rakentamisen kerrotaan sujuneen ilmiömäisen nopeasti. Teatteri on pohjakaavaltaan suorakaiteen muotoinen, ja sen U-muotoisessa katsomossa on 500 paikkaa. Katsomossa on edustusaitioita. Keisarin aitiota ja siihen liittyvää huoneistoa varten on oma sisäänkäynti Bulevardilta. Tämän sisäänkäynnin yhteydessä oleva komea portiikki jättää varjoonsa Albertinkadun puoleisen pienemmän pääsisäänkäynnin. Teatterin avajaiset pidettiin 30. maaliskuu­ta 1880, jolloin italialainen ooppe­raseurue esitti Gounod’­n Faustin. Teatteri rakennettiin Helsingin venäläiselle valtionteatterille, joka toimi ensin vuosina 1868–1875 Engelin suunnittelemassa Arkadia-teatterissa. Teatterissa esiintyivät Pietaris­ta ja Venäjän maakunnista saapuvat seurueet. Omaa näyttelijäryhmää Helsingissä ei ollut. Vallankumouksen jälkeen vuonna 1917 teatterista tuli poliittisten kokousten ja harrastajaryhmien kokoontumispaikka. Esitykset jatkuivat vuoden 1918 huhtikuuhun saakka, kunnes viimeisetkin venäläiset joukot poistuivat Helsingistä. Vuonna 1919 teatterirakennus luovutettiin Suomalaisen oopperan (myöhemmin Suomen Kansallisooppera) käyttöön, ja se toimi oopperatalona vuoteen 1993 saakka, jolloin Töölöön valmistui Helsingin uusi oopperatalo. Uuden oopperatalon valmistuttua 1993 Aleksanterin teatteri siirtyi ensin Helsingin kulttuuriasiainkeskuksen ja vuodesta 2005 Bulevardin Teatteriyhdistys ry:n hallintaan. Nykyisellään Aleksanterin teatteri on vierailuteatteri, joka tarjoaa sekä oopperaa, balettia, sirkusta, draamaa ja komediaa että tiloja useille tanssin ja muun liikunnan ammattilais- ja harrasteryhmille. Talossa pitävät residenssiä muun muassa Tero Saarinen Company, Tanssin Tiedotuskeskus, Opera BOX, Nomadi tuotanto, M.A.D. Tanssimasterit, Gruppen Fyra, Katrilli, Ismo Dance Company ja Tanssivintti. Talon harjoitussaleja, kellarikahvilaa, lämpiötä ja tsaarin sviittiä on mahdollista vuokrata. Teatterilla toimii myös Escaperoom Helsingin pakohuone, joka perustuu Bomarsundissa kuolleen sotilaan tarinalle. == Lähteet == == Aiheesta muualla == * Aleksanterin teatterin kotisivut * Markus Manninen: Aleksanterin teatteri: Rakennushistoriaselvitys Senaatti-kiinteistöt Luokka:Helsingin teatterit Luokka:Kamppi Luokka:Suomen konserttitalot Luokka:Suomen 1800-luvulla rakennetut rakennukset ja rakennelmat Luokka:Helsingin suojellut rakennukset
Katariinan kirkko (Tukholma)

Katariinan kirkko () on kirkko Tukholmassa, Ruotsissa. Se sijaitsee kaupungin keskustassa Södermalmilla. Kirkon alkuperäisen version suunnittelijana toimi arkkitehti Jean de la Vallée.Katarina församling: Katarina kyrka och Allhelgonakyrkan Viitattu 22.10.2014. Suunnitelmat olivat valmiit jo vuonna 1656, mutta rakennus valmistui vasta 1690-luvulla. Kirkko paloi vuonna 1723. Keskustornin palaneet puurakenteet korvattiin suuremmalla kahdeksankulmaisella tornilla. Suunnitelman teki Göran Josuae Adelcrantz vuonna 1728, ja se toteutettiin 1732–34. Kirkko paloi uudestaan vuonna 1990, jolloin katto ja sisustus tuhoutuivat. Rakennus restauroitiin entiselleen arkkitehti Ove Hidemarkin johdolla.Fredric Bedoire: Stockholms byggnader: Arkitektur och stadsbild, s. 259–260. Norstedts, Tukholma 2012. Kirkko on nimetty Ruotsin prinsessa Katariinan mukaan, joka oli kirkon rakennuttaneen kuningas Kaarle X Kustaan äiti. == Lähteet == == Aiheesta muualla == * Bebyggelseregistret Luokka:Södermalmin rakennukset ja rakennelmat Luokka:Tukholman kirkot Luokka:Ruotsin kivikirkot Luokka:Kirkot Tukholman hiippakunnassa
Reenstiernan palatsi

Reenstiernan palatsi () on historiallinen rakennus Tukholman Södermalmin kaupunginosassa. Se rakennettiin vuoden 1670 tietämillä yksityispalatsiksi kauppias Jakob Mommalle (aateloituna Reenstierna). Hollantilaista palladiolaistyyliä edustavan rakennuksen suunnitteli arkkitehti J. T. Albinus.Fredric Bedoire: Stockholms byggnader: Arkitektur och stadsbild, s. 275. Norstedts, Tukholma 2012. 1600-luvun lopussa palatsin omisti kreivi Rudolph Horn von Rantzlen, ja tämän vuoksi rakennuksesta käytetään joskus nimitystä Hornin palatsi (Hornska palatset). Vuonna 1841 palatsi muutettiin köyhien ja laiminlyötyjen lasten laitokseksi, jonka suojelijana toimi Ruotsin prinssi Carl. Vuonna 1874 Tukholman kunta osti palatsin, ja nykyisin rakennus on sairaanhoitokäytössä. ==Lähteet== Luokka:Tukholman palatsit Luokka:Södermalmin rakennukset ja rakennelmat
Vaimennin

Vaimennin () on elektroninen laite, joka pienentää signaalin amplitudia tai tehoa vääristämättä merkittävästi aaltomuotoa. Vaimennin on yleensä passiivinen, vastuksista koottu laite. Vaimennus ilmaistaan tavallisesti desibeleinä. Vaimennuksen määrä voi olla kiinteä tai sitä voidaan säätää joko portaattomasti tai askeleittain. Kuulon luonteesta johtuen potentiometri ei saa olla lineaarinen vaan sen pitää olla logaritminen. Samoin askelvaimentimen kohdalla, vastusarvot lasketaan edellisen periaatteen tyylisesti. == Katso myös == *Vahvistin Luokka:Elektroniikka
Linköpingin keskusrautatieasema

Linköpingin keskusrautatieasema (, ) on Linköpingin kaupungissa, Itä- Götanmaalla, Ruotsissa sijaitseva rautatieasema. Keltainen asemarakennus rakennettiin vuosina 1871–1872, ja sen suunnittelijana toimi arkkitehti Adolf W. Edelsvärd. Luokka:Linköping Luokka:Ruotsin rautatieliikennepaikat
Royal Dublin Society

Royal Dublin Society (RDS, alkuperäinen nimi Dublin Society) oli Dublin Philosophical Societyn vuonna 1731 Dublinissa sijaitsevassa Trinity Collegessa perustama yhdistys, jonka tarkoituksena oli tiedottaa taiteen, maatalouden, teollisuuden ja tieteen kehityksestä. Yhdistys hankki nykyiset alueensa Ballsbridgessa vuonna 1879, ja on sittemmin kasvattanut kokoaan alkuperäisestä 60 000:sta neliömetristä nykyiseen 160 000:een neliömetriin. Alueella on useita kokoontumistiloja, stadion, kokoushuoneita, baareja ja ravintoloita. RDS on suuri näyttelyiden, konserttien ja muiden kulttuuritapahtumien keskus. Royal-etuliite tuli nimeen vuonna 1820, kun Yrjö IV:stä tuli yhdistyksen suojelija. RDS järjestää joka tammikuu Young Scientist and Technology Exhibition -tiedetapahtuman. Ensimmäinen yhdistyksen järjestämä kilparatsastustapahtuma pidettiin vuonna 1868 ja siitä on vuosien mittaan kehittynyt merkittävä viihdetapahtuma Irlannissa. Vuonna 1982 RDS järjesti Show Jumping World Championships -kilpailun ja yhdisti sen samanvuotiseen Dublin Horse Show'hun. Vuosina 1990-1996 Shamrock Rovers F.C. pelasi kotiottelunsa stadionilla. Stadionilla on sittemmin pelattu Leinster Rugbyn Heineken Cup -pelejä. ==Nykypäivä== 2000-luvulla aluetta on käytetty myös rock- ja heavy metal -konserttien järjestämiseen. Siellä ovat esiintyneet muiden muassa Metallica (2003, 2004 ja 2006), Iron Maiden, Slipknot, Korn, Linkin Park, Guns N' Roses ja The Darkness. ==Aiheesta muualla== *Virallinen sivusto *Dublin Horse Show Luokka:Irlanti
Cavour

Cavour voi tarkoittaa ainakin seuraavia: * Camillo Cavour, italialainen kreivi ja valtiomies, jolla oli keskeinen rooli yhtenäisen Italian rakentamisessa * Cavour (Italia), kunta Italiassa Piemonten alueella olevassa Torinon metropolikaupungissa * Cavour (C550), Italian laivaston lentotukialus.
Autódromo Oscar Alfredo Gálvez

Autódromo Oscar Alfredo Gálvez on vuonna 1952 rakennettu moottoriurheilurata Buenos Airesissa, Argentiinassa. Rata sijaitsee kaupungin eteläosassa sijaitsevassa puistossa. Radalla ajettiin vuosina 1953–1958, 1960, 1972–1975, 1977–1981 ja 1995–1998 Argentiinan Grand Prix. ==Voittajat== ===Formula 1=== Kausi Voittaja Talli Rata 1953 Alberto Ascari Ferrari Raportti 1954 Juan Manuel Fangio Maserati Raportti 1955 Juan Manuel Fangio Mercedes Raportti 1956 Luigi Musso Ferrari Raportti 1957 Juan Manuel Fangio Maserati Raportti 1958 Stirling Moss Cooper-Climax Raportti 1960 Bruce McLaren Cooper-Climax Raportti 1972 Jackie Stewart Tyrrell-Ford Raportti 1973 Emerson Fittipaldi Lotus-Ford Raportti 1974 Denny Hulme McLaren-Ford Raportti 1975 Emerson Fittipaldi McLaren-Ford Raportti 1977 Jody Scheckter Wolf-Ford Raportti 1978 Mario Andretti Lotus-Ford Raportti 1979 Jacques Laffite Ligier-Ford Raportti 1980 Alan Jones Williams-Ford Raportti 1981 Nelson Piquet Brabham-Ford Raportti 1995 Damon Hill Williams-Renault Raportti 1996 Damon Hill Williams-Renault Raportti 1997 Jacques Villeneuve Williams-Renault Raportti 1998 Michael Schumacher Ferrari Raportti Luokka:Argentiinan moottoriradat Luokka:Formula 1 -radat * Luokka:Buenos Airesin rakennukset ja rakennelmat Luokka:Buenos Airesin urheilu
Visbyn lentoasema

Visbyn lentoasema sijaitsee Ruotsissa, Gotlannin saarella, viisi kilometriä Visbyn kaupungista pohjoiseen. Visbyn lentoasema on Gotlannin ainoa kaupallisen liikenteen käytössä oleva lentoasema ja matkustajamääriltään Ruotsin 12. suurin. Vuonna 2015 lentoaseman kautta kulki yhteensä 430 977 matkustajaa. ==Lentoyhtiöt ja kohteet== Kesäkuussa 2023: * Braathens Regional Airways (Göteborg, Malmö, Norrköping, Helsingborg, Oslo, Aarhus) * Norwegian Air Shuttle (Tukholma-Arlanda) * Ryanair (Tukholma-Arlanda) * Scandinavian Airlines (Tukholma-Arlanda) * Finnair (Helsinki-Vantaa) ==Lähteet== ==Aiheesta muualla== *Swedavia – Visbyn lentoasema *World Aero Data – Visbyn lentoasema Luokka:Ruotsin lentoasemat Luokka:Visby
Luettelo Ruotsin lentoasemista

Luettelo Ruotsin lentoasemista vuoden 2005 matkustajamäärien mukaan järjestettynä. # Tukholma-Arlandan lentoasema 17 108 478 matkustajaa # Göteborg-Landvetterin lentoasema 4 075 692 matkustajaa # Malmön lentoasema 1 817 371 matkustajaa # Tukholma-Skavstan lentoasema 1 741 301 matkustajaa # Tukholma-Bromman lentoasema 1 343 091 matkustajaa # Luulajan lentoasema 902 176 matkustajaa # Uumajan lentoasema 810 274 matkustajaa # Göteborg City Airport 499 293 matkustajaa # Östersund-Frösönin lentoasema 389 521 matkustajaa # Ängelholm-Helsingborgin lentoasema 372 905 matkustajaa # Sundsvall-Härnösandin lentoasema 353 981 matkustajaa # Visbyn lentoasema 276 229 matkustajaa # Skellefteån lentoasema 252 646 matkustajaa # Tukholma- Västeråsin lentoasema 221 422 matkustajaa # Ronnebyn lentoasema 205 100 matkustajaa # Kalmarin lentoasema 178 940 matkustajaa # Växjön lentoasema 175 085 matkustajaa # Kiirunan lentoasema 166 230 matkustajaa # Karlstadin lentoasema 144 365 matkustajaa # Örnsköldsvikin lentoasema 142 933 matkustajaa # Jönköpingin lentoasema 117 758 matkustajaa # Halmstadin lentoasema 111 649 matkustajaa # Örebron lentoasema 86 283 matkustajaa # Kristianstadin lentoasema 84 995 matkustajaa # Norrköpingin lentoasema 74 214 matkustajaa # Linköpingin lentoasema 65 939 matkustajaa # Trollhättan-Vänersborgin lentoasema 55 995 matkustajaa # Arvidsjaurin lentoasema 45 759 matkustajaa # Jällivaaran lentoasema 41 849 matkustajaa # Borlängen lentoasema 36 019 matkustajaa # Kramforsin lentoasema 29 454 matkustajaa # Lyckselen lentoasema 23 403 matkustajaa # Storumanin lentoasema 13 821 matkustajaa # Vilhelminan lentoasema 13 152 matkustajaa # Hemavanin lentoasema 12 722 matkustajaa # Oskarshamnin lentoasema 10 315 matkustajaa # Moran lentoasema 7 169 matkustajaa # Svegin lentoasema 4 743 matkustajaa # Hultsfredin lentoasema 3 749 matkustajaa # Pajala-Ylläksen lentoasema 3 153 matkustajaa # Hagforsin lentoasema 2 805 matkustajaa # Torsbyn lentoasema 1 039 matkustajaa Lentoasemat, joille ei ole säännöllistä matkustajaliikennettä *Arvika- Westlandan lentoasema *Eskilstunan lentoasema *Gävle-Sandvikenin lentoasema *Hudiksvallin lentoasema *Lidköping-Hodbyn lentoasema *Skövden lentoasema *Söderhamnin lentoasema *Uppsala-Ärnan lentoasema == Lähteet == * LFV * LFS * Ruotsi
Malmön lentoasema

Malmön lentoasema (aikaisemmalta nimeltään Malmö-Sturupin lentoasema) on matkustajamääriltään Ruotsin neljänneksi vilkkain lentoasema. Se sijaitsee Svedalan kunnassa, noin 28 kilometriä Malmöstä itään ja 26 kilometriä Lundista kaakkoon. Vuonna 2017 lentoaseman kautta kulki yhteensä noin 2,2 miljoonaa matkustajaa. ==Lentoyhtiöt== *Air Leap (Tukholma-Bromma) *Braathens Regional Airways (Tukholma-Bromma, Sälen-Trysil) *Eurowings (Pristina) *Ryanair (Krakow, Tukholma-Arlanda, Zagreb) *Scandinavian Airlines (Tukholma-Arlanda, Åre-Östersund) *Wizz Air (Banja Luka, Belgrad, Budapest, Bukarest, Cluj- Napoca, Gdansk, Katowice, Niš, Ohrid, Sarajevo, Skopje, Tirana, Tuzla, Varsova) Tilauslentoja lennetään mm. Turkkiin, Bulgariaan, Espanjaan, Portugaliin, Kreikkaan ja Kyprokselle. ==Lähteet== ==Aiheesta muualla== *Malmön lentoasema – virallinen kotisivu lentoasema Luokka:Ruotsin lentoasemat Luokka:Svedalan kunta
Jalkaväki hyökkää

Jalkaväki hyökkää () on saksalaisen sotamarsalkan Erwin Rommelin vuonna 1937 kirjoittama sotataidon oppikirja. Kirja perustuu hänen henkilökohtaisiin kokemuksiinsa ensimmäisestä maailmansodasta ja Potsdamin sota-akatemiassa pitämiinsä luentoihin. Teosta pidetään yhtenä parhaimpana alansa kirjoista ja siitä teetetään tänäkin päivänä uusia painoksia. Kirja teki Adolf Hitleriin suuren vaikutuksen. Teosta on käytetty Suomessakin oppikirjana. Jalkaväki hyökkää ilmestyi Suomessa vuonna 1939 Otavan kustantamana. Kääntäjäksi on merkitty salanimi S. Susi (oik. kapteeni Sulo Susi). Vuoden 1937 painoksessa Rommel kehuu Italian armeijan olevan yksi maailman parhaista, vaikka hän oli havainnut muun muassa Mataiur-vuorella käydyssä taistelussa, että taistelumoraali oli italialaisten keskuudessa todella alhainen. (sivu 37) Kyseessä lienee Saksan propagandalaitoksen tekemä ”korjaus”. ==Katso myös== * Panssari hyökkää ==Lähteet== * * ===Viitteet=== Luokka:Sotakirjat Luokka:Vuoden 1937 kirjat
Viherlaakson Veikot

Viherlaakson Veikot (ViVe) on Espoon vanhimpia urheiluseuroja, perustettu 6. helmikuuta 1946. Seuran toiminta-alueena on Viherlaakso-Laaksolahti- Lippajärvi-akseli. Aktiivisia jäseniä seurassa on nykyisin noin 300, joista voimistelua harrastaa noin 270 ja lentopalloa noin 30 jäsentä. Seuran perustamisesta lähtien mukana ollut paikallinen yleisurheilutoiminta keskitettiin vuonna 2011 Espoon Tapioiden hoidettavaksi. ViVen omilla nettisivuilla on edelleen muun muassa tilasto seuran yleisurheilijoiden saavuttamista seuranennätyksistä ja vielä voimassa olevista piirinennätyksistä. Veteraanisarjoissa seura on edelleen mukana omalla nimellään. ==Aiheesta muualla== * Seuran kotisivut Luokka:Suomalaiset voimisteluseurat Luokka:Suomalaiset yleisurheiluseurat Luokka:Suomalaiset lentopalloseurat Luokka:Espoolaiset urheiluseurat Luokka:Vuonna 1946 perustetut urheiluseurat Luokka:Viherlaakso
Komodon kansallispuisto

Komodon kansallispuisto on Indonesiassa Pienillä Sundasaarilla sijaitseva kansallispuisto, joka on tunnettu erityisesti suuresta komodonvaraanikannastaan. Komodon kansallispuisto perustettiin 1980, ja se lisättiin Unescon maailmanperintöluetteloon vuonna 1991. Kansallispuiston alue käsittää useita saaria, joilla komodonvaraaneja elää yhteensä yli 5 700\. Koska näitä liskoja ei elä missään muualla, ovat ne olleet evoluutioteorian tutkijoiden tutkimuksen kohteena. == Lähteet == ==Aiheesta muualla== Luokka:Indonesian kansallispuistot Luokka:Unescon maailmanperintökohteet Indonesiassa
Naftaleeni

Naftaleeni, myös naftaliini tai nafteeni (C10H8) on aromaattinen hiilivety, jonka rakenteessa on kaksi bentseenirengasta. Se on huoneenlämmössä olomuodoltaan väritöntä, valkeaa tai ruskeahkoa, tervanhajuista kiinteää ainetta. Naftaleenin moolimassa on 128,18 g/mol, sulamispiste 80 °C, kiehumispiste 218 °C, tiheys 1,16 g/cm3, leimahduspiste 80 °C c.c., itsesyttymislämpötila 540 °C ja CAS-numero 91-20-3. Naftaleeni ei liukene veteen 25 °C:ssa, mutta se liukenee esimerkiksi eetteriin huoneenlämmössä. Naftaleenia saadaan tislaamalla kivihiilitervasta. Naftaleenia on käytetty vaatteiden säilytyksen yhteydessä vaatekoiden torjuntaan. Naftaleenia käytetään myös orgaanisiin synteeseihin, kuten ftaalihappoanhydridin ja naftaleenisulfonihappojen, väri- ja lääkeaineiden sekä torjunta-aineiden valmistukseen. ==Ympäristö- ja terveysvaikutukset== Aine on erittäin myrkyllistä vesieliöille. Ihmisellä naftaleeni voi johtaa kuolemaan nieltynä, mutta naftaleenille voi altistua myös hengitysteitse ja ihon kautta, sillä se imeytyy myös ihon läpi. Pitkäaikainen altistus voi aiheuttaa anemiaa ja syöpää. Ihmisillä naftaleeni muuttuu aineenvaihdunnassa 1-naftoliksi, 2-naftoliksi sekä 1,4-naftokinoniksi. ==Lähteet== == Aiheesta muualla == * * Työsuojelu: Naftaleeni * PubChem: Naphthalene * Human Metabolome Database (HMDB): Naphthalene * Food Component Database (FooDB): Naphthalene * Kyoto Encyclopedia of Genes and Genomes (KEGG): Naphthalene * ChemBlink: Naphthalene * PheroBase: Floral Compound - naphthalene Luokka:Polysykliset aromaattiset hiilivedyt Luokka:Hyönteistorjunta-aineet Luokka:Seulonnan keskeiset artikkelit
Images and Words

__NOTOC__ Images and Words on progressiivisen metalliyhtyeen Dream Theaterin toinen albumi ja ensimmäinen, jolla esiintyy laulaja James LaBrie. Albumia pidetään yleisesti yhtenä tärkeimmistä albumeista progressiivisen metallin historiassa ja sitä pidetään myös Dream Theaterin läpimurtoabumina. Kappale ”Pull Me Under” sai runsaasti soittoaikaa radiokanavilla ja MTV:llä. ”Metropolis Pt. 1: Miracle and The Sleeper” -kappaleen nimi oli alun perin vitsi; toista osaa ei aiottu edes tehdä.Mike Portnoy.com FAQ Toistuvien pyyntöjen jälkeen julkaistiin Metropolis Pt. 2, joka oli kuitenkin yksittäisen kappaleen sijaan kokonainen albumi. == Saavutukset == === RIAA:n sertifikaatit === RIAA:n sertifikaatti MyöntämispäiväRIAA Gold & Platinum search Gold 2. helmikuuta 1995 == Kappaleet == == Kokoonpano == * James LaBrie – laulu * Kevin Moore – kosketinsoittimet * John Myung – basso * John Petrucci – kitara * Mike Portnoy – rummut, lyömäsoittimet \+ * Jay Beckenstein – saksofoni kappaleessa "Another Day" == Arvostelut == * Allmusic: Allmusic review * Metal Storm: 9.6/10Metal Storm: Album review == Lähteet == * * * === Viitteet === == Aiheesta muualla == * * Images and Words Discogsissa Luokka:Vuoden 1992 albumit Luokka:Dream Theaterin albumit
Terni

Terni on kaupunki Ternin maakunnassa Umbrian alueella Keski-Italiassa. Se sijaitsee noin sata kilometriä Roomasta pohjoiseen, Rooman ja Anconan välisen rautatielinjan varrella. Terni on yksi Umbrian merkittävimmistä teollisuuskaupungeista. Sen takia liittoutuneet pommittivat kaupunkia rajusti toisessa maailmansodassa. Vuoden 2015 lopulla kaupungissa oli 111 501 asukasta. Ternissä on merkittäviä arkeologisia kohteita kivikaudelta ja antiikin Roomasta. == Lähteet == == Aiheesta muualla == * Viralliset sivut Luokka:Umbrian kaupungit Luokka:Ternin maakunnan kunnat
Easy Action

Easy Action on Alice Cooperin albumi vuodelta 1970. Sen nimi tulee musikaalista West Side Story, joka oli yhtyeen suosikkielokuvia. Kuten edeltäjänsä Pretties for You, Easy Actionkin on lähinnä psykedeelistä rockia. == Kappaleet == Kaikki kappaleet kirjoittanut: Alice Cooper, Glen Buxton, Michael Bruce, Dennis Dunaway ja Neal Smith. # # # # # # # # # == Kokoonpano == * Alice Cooper – laulu * Glen Buxton – kitara * Michael Bruce – kitara, piano, laulu kappaleissa ”Beautiful Flyaway” ja ”Below Your Means” * Dennis Dunaway – basso * Neal Smith – rummut * David Briggs – piano kappaleessa ”Shoe Salesman” Luokka:Vuoden 1970 albumit Luokka:Alice Cooperin albumit
Vicenza

Vicenza on kaupunki Venetossa, Pohjois-Italiassa. Se sijaitsee noin 60 km Venetsiasta länteen ja 200 km Milanosta itään. Vuoden 2011 lopulla Vicenzassa oli 111 681 asukasta. Kaupungin elinkeinoelämä tunnetaan jalokivistä ja vaatetehtaista. Ympäröivällä maaseudulla on paljon viljelyksiä ja kaivostoimintaa (marmoria, rikkiä, kuparia, hopeaa ja teollisuusmineraaleja kuten kaoliinia). == Arkkitehtuuri == 1500-luvun arkkitehdin Andrea Palladion kuuluisin työ, Villa Capra la Rotonda, sijaitsee Vicenzassa. Palladio on piirtänyt myös Vicenzan kaupungintalon. Villa Capra yhdessä muiden Vicenzassa ja muualla Veneton alueella olevien palladiolaisten huviloiden kanssa on Unescon maailmanperintökohde. Basilica Palladiana (Vicenza) - facade on Piazza dei signori.jpg|Vicenzan kaupungintalo "Basilica Palladiana" Piazza dei Signori - Torre Bissara - Piazza della Biade - Vicenza.jpg|Piazza dei Signori - Torre Bissara - Piazza della Biade Palazzo Chiericati (Vicenza).jpg|Palazzo Chiericati Monument to Andrea Palladio (Vicenza).jpg|Andrea Palladio Cathedral (Vicenza) - Sud esposizione.jpg|Santa Maria Annunciata Interior of Teatro Olimpico (Vicenza).jpg|Teatro olimpico == Lähteet == == Aiheesta muualla == *Informacittà *Informagiovani *
Tallulah

Tallulah on Yhdysvaltain kaupunki Louisianassa ja Madisonin piirikunnan pääkaupunki. United States Census Bureaun mukaan Tallulah'n pinta-ala on 7,0 km², josta kaikki on maata. Vuoden 2000 väestönlaskennan mukaan kaupungissa on 9 189 asukasta, 3 016 taloutta ja 2 078 perhettä. Asukastiheys on 459,6/km². Kaupungin asukkaista 23,22 % on valkoisia, 74,79 % afroamerikkalaisia, 0,16 % intiaaneja, 0,19 % aasialaisia, 0,02 % Tyynenmeren saarelaisia, 0,13 % muista roduista ja 1,49 % kahdesta tai useammasta rodusta. Espanjalais- tai latinalaisamerikkalaisperäisiä on asukkaista 2,12 %. == Tunnettuja asukkaita == * Son House, muusikko * Jimmy Jones, koripalloilija * James Silas, koripalloilija Luokka:Louisianan kaupungit
Evidentialistinen teismi

Evidentialistinen teismi on näkemys, jonka mukaan uskontoon ei ole järkevää osallistua, ellei sen hypoteesin (eli 'on olemassa teismin määritelmän mukainen Jumala') puolesta ole evidenssiä eli todistusaineistoa Teismin (T) sisältämään väitteeseen suhtaudutaan uskon propositionaalisella asenteella. Tällöin teismiä kannattava henkilö toteaa, että hän uskoo T. On tapana erotella kaksi erilaista uskon asennetta. Toisaalta on tieteellinen käsitys (eng. belief), joka syntyy perustelujen pohjalta ja toisaalta on uskonnollinen usko (eng. faith), jolla on tieteellisestä käsityksestä poikkeava vivahde. Uskonnollisen uskon pohja voi olla esimerkiksi uskonnollinen kokemus. Jos teismin kannattaja sitoutuu neutraaliin käsitykseen suhteessa väitteeseen T, hän sitoutuu myös jumalan olemassaolon todistamiseen tieteen kielen säännöillä järkiperäisesti perustellen. Tämänkaltaiselle asenteelle on teologiassa oma käsitteensä, evidentialistinen teismi (eli analyyttinen teismi, filosofinen teismi tai rationaalinen teismi). Evidentialistinen teisti siis pitää uskontoa tieteellis-maailmankatsomuksellisena järjestelmänä. Se tarkoittaa, että uskontoon ei ole järkevää osallistua, ellei sen hypoteesin (eli 'on olemassa teismin määritelmän mukainen Jumala') puolesta ole evidenssiä eli todistusaineistoa. Evidenssiksi ei yleisesti hyväksytä mitä tahansa, kuten subjektiivisia kokemuksia, vaan sen tulee olla tieteen hyväksymien kriteerien mukaista, eli yleisesti empiriaa eli havaintokokemuksia, jotka ovat periaatteessa kaikkien testattavissa. Luokka:Teismi
Kallithéa (Attika)

Kallithéa () on Kreikan kaupunki ja samanniminen kunta (Δήμος Καλλιθέας, Dímos Kallithéas), joka sijaitsee Etelä-Ateenan alueyksikössä Attikan alueella. Kaupungin ja kunnan pinta-ala on 4,749 neliökilometriä ja väkiluku 100 641 (vuonna 2011). Kallithéa on Kreikan kahdeksanneksi suurin kaupunki. Se kuuluu Ateenan metropolialueeseen, ja sen keskusta sijaitsee vain muutamia kilometrejä Ateenan keskustasta. Kaupungissa sijaitsee Kallithéan metroasema. Kunnan alueella on sekä vuoden 1896 että vuoden 2004 olympialaisten suorituspaikkoja. Vuoden 1896 kisoissa ammunta järjestettiin Kallithéassa. Vanhaan kivilouhokseen tehty jalkapallostadion "Grigóris Lamprákis" on Kallithea FC:n kotikenttä. == Lähteet == == Aiheesta muualla == * Δήμος Καλλιθέας. Kallithéan kunnan verkkosivut. *
Mutter (kappale)

Mutter (Äiti) on Rammsteinin 13. singlejulkaisu, joka on äänitetty Studio Miravalissa, Ranskassa vuonna 2000. Kappaleesta "Mutter" on tehty musiikkivideo. Videossa Till Lindemann on vankina kuopassa, ja hänen näköisensä henkilö tulee ruokkimaan häntä. ==Kappaleet== # "Mutter" (Radio Edit) # "Mutter" (Vocoder Mix) # "5/4" # "Mutter" (Sono's Inkubator Mix) Luokka:Rammsteinin kappaleet Luokka:Vuoden 2002 kappaleet